Hei, denne artikkelen er over ett år gammel og kan inneholde utdatert informasjon

(Dagbladet): Regjeringen går til angrep på forbrukslån, og innfører nå en rekke tiltak som skal «begrense omfanget av usikret kreditt og forbrukslån», ifølge Finansdepartementet.

Det kom fram i en pressekonferanse tirsdag morgen, ledet av finansminister Siv Jensen (Frp). Målet er å begrense antall nordmenn som tar opp forbrukslån og havner i luksusfellen.

Dette er regjeringen tiltakspakke mot norske luksusfeller:

Regjeringen har fastsatt en forskrift som gjør at finansforetak må angi samlet utestående kreditt i beløpsfeltet på kredittkortregninger

Regjeringen vil innføre en gjeldsinformasjonslov, tidligere kalt gjeldsregister, som gir bankene oversikt over folks totale gjeld slik at de kan la være å gi lån til folk som ikke kan betjene den

Regjeringen vil fremme en ny forskrift mot aggressiv markedsføring av kreditt, for å forebygge gjeldsproblemer

- Forbruksgjelden er nå på 90 milliarder kroner, og den økte i fjor med 15 prosent. Stadig flere får problemer med tilbakebetalinger, sier barne- og likestillingsminister Solveig Horne (Frp) til E24.